Kóžde lěto wuznamjenjeja kameradow za 25-, 50- abo 60lětne spomóžne skutkowanje w dobrowólnej wohnjowej woborje. W Ralbicach su zawčerawšim jednoho wobornika wosebje počesćili.
Ralbicy (aha/SN). Jako je wutoru w Ralbicach Teodor Lepiorc 86. narodniny swjećił, běchu mjez gratulantami tež wjesnjanosta gmejny Ralbicy-Róžant Hubertus Ryćer (CDU), bywši hašenski mišter Kamjenskeho wokrjesa Helmut Libs a nawoda woborow delanskeje gmejny Achim Měrćink. Wupřawši narodninarjej zbožo přepodachu jemu čestnu taflu wohnjowych wobornikow za 70lětne spomóžne skutkowanje we wohnjowej woborje.
pol_Latn szl_Latn